《颂古六首 其四 女子出定。》
宋代·释元静

怀藏日月，八面玲珑。袖里金锤，鲜血通红。香风拂拂，华雨濛濛。

兵随印转处，万里长虹。将逐符行时，些子神通。

作者简介：释元静（一○六五～一一三五），后名道兴，阆州玉山大儒赵约仲子。十岁出家。哲宗元祐三年（一○八八），通经得度。后住彭州大随寺，称南堂元静禅师。为南岳下十四世，五祖法演禅师法嗣。高宗绍兴五年卒，年七十一。《嘉泰普灯录》卷一一、《五灯会元》卷一九有传。今录诗九首。